Kigali

Kigali je stolica a najwjetše město srjedźnoafriskeho kraja Ruandy. Leži wosrjedź kraja při rěce Kagery we wysokosći mjez 1.433 a 1.645 metrami a ma wokoło 1,2 milionaj wobydlerjow. Kigali namaka so jenož sto kilometrow južnje ekwatora, tuž je klima cyłolětnje jara miła.

Město bu hakle w lěće 1907 wot němskeho rezidenta Richarda Kandta mjez dolinu rěki Nyabarongo a horomaj Jali a Kigali załožene. Hač do lěta 1916 bě Kigali dźěl Němskeje wuchodneje Afriki. Po njewotwisnosći Ruandy w lěće 1962 bu Kigali stolica noweho stata.

Ludomordarstwo lěta 1994 zahaji so w Kigaliju; w měsće samym zamordowachu so w běhu jenož sto dnjow wjace hač 100.000 ludźi.

 Wotkaz 

Kategorija:Sydlišćo w Ruandźe
Kategorija:Stolica w Africe
Kategorija:Załožene 1907